Στο τέλος της Σταυροφορίας των Αλβιγηνών από τους βόρειους «βαρόνους» ενάντια στη νότια Οξιτανία (πόλεμος κατά της αίρεσης του Καθαρισμού), ο κόμης της Τουλούζης ηττήθηκε, γεγονός που ολοκληρώθηκε με τη συνθήκη των Παρισίων το 1229. Σύμφωνα με τη συνθήκη, ο κόμης έδωσε την κομητεία του Ρουέργκ στην κόρη του, η οποία παντρεύτηκε τον Αλφόνσο του Πουατιέ, αδελφό του βασιλιά της Γαλλίας Λουδοβίκου Θ΄ του Αγίου. Το 1252, ο Αλφόνσος ίδρυσε τη Βιλφράνς στη θέση ενός παλιού χωριού.